**Inny** (irsk: *An Eithne*) er en elv i Irland innenfor Shannons elveområde. Den er 88,5 km lang og har en rekke innsjøer langs sitt elveløp. Den renner fra innsjøen Lough Sheelin i grevskapet Cavan og sørover til innsjøen Lough Derravaragh. Herfra renner elven vestover til den møter elven Shannon ved innsjøen Lough Ree. Den største byen langs Inny er Ballymahon.

Etymologi
---------

Elvens navn stammer fra den mytologiske figuren Ethniu eller Eithne, som er en av de mest uklare figurer i irsk mytologi. En fortelling om henne hevder at hun døde i stryk i elvens nedre elveløp. Det irske ordet *eithne* har betydningen «kjerne» eller «frø/sæd».

Elvens løp
----------

Elven Inny ved broen Newcastle Bridge
Inny begynner som en bekk ved fjellet Slieve na Calliagh i distriktet Tubride, nær Oldcastle, et kupert område som inneholder et kompleks av megalittiske gravhauger i grevskapet Meath. I de øvre delene markerer elven grensen mellom grevskapene Meath og Cavan i omtrent et kort stykke før den kommer inn i innsjøen Lough Sheelin, som ligger ved et møtepunkt mellom grevskapene Cavan, Meath og Westmeath. Den delen av elven som går så langt som til Lough Sheelin er også noen ganger kjent som Upper Inny, eller Ross River.

Ved Lough Sheelin slutter flere bielver seg til Inny, blant annet Mountnugent (eller Mount Nugent) og Bellsgrove (eller Belsgrove, også kjent som Ballyheelan) og Crover Streams, samt Mauraghboy, Carrick, Rusheen, Moneybeg og Skolehusbekker. Upper Inny og Lough Sheelin er på kalkstein, mens noen av sideelvene til Lough Sheelin renner over kvartsitt.

Fra Lough Sheelin danner Inny, noen ganger kjent som Lower Inny herfra, grensen mellom Westmeath og Cavan. Den renner under broen ved landsbyen Finea, og inn i Lough Kinale, der grevskapene Cavan og Westmeath møter Longford. Derfra danner elven mye av grensen mellom Longford og Westmeath, men kommer inn i Westmeath nær Streete og renner inn i innsjøen Lough Derravaragh, kjent for sin rolle i legenden om Barna til Lir ((irsk: *Oidheadh chloinne Lir*). Den renner deretter nær landsbyen Ballinalack, danner Lough Iron og krysser inn i grevskapet Longford nær Abbeyshrule, der Whitworth-akvedukten henger opp kanalen Royal Canal over elven, og mekaniske pumper forsyner kanalen med vann. Ved nærliggende Tenelick er utpekt til stedet hvor den mytologiske prinsesse Eithne druknet i strykene, og ga navnet sitt til elven. Strykene ga vannkraft til to møller her i mange år. Elven fortsetter forbi Newcastle House til Ballymahon.

Referanser
----------

1. ↑  «An Eithne / Inny River», *Placenames Database of Ireland*
2. 1 2 3   «Fishing and the River Inny», *Longford.ie*. Longford County Council. Arkivert fra originalen den 18. mai 2015.
3. ↑  «eithne», *New English–Irish Dictionary*
4. ↑  «eithne», *Wiktionary*
5. 1 2  «The River Inny», *Ireland Reaching Out*. Arkivert fra originalen den 10. februar 2015.
6. 1 2 3  Champ, T.; Kerins, C.; Monaghan, K. (2007): «Lough Sheelin and its catchment - water quality status and nutrient loadings, 1998-2005», *Shannon Regional Fisheries Board*. Arkivert fra originalen den 15. mars 2016.
7. ↑   *Environmental River Enhancement Programme - Annual Report 2013*. Swords, Co. Dublin: Inland Fisheries Ireland and the Office of Public Works. 2014. s. 30. Sitat: «Both Mount Nugent and Mountnugent forms shown»
8. ↑  «The Quality of River and Lake Water in County Cavan: Lough Sheelin Feeder Streams» (PDF), *Cavan County Council* 2013; s. 84. Arkivert fra originalen (PDF) den 24. mai 2019.
9. ↑  Lough Sheelin Guide (PDF), *This is Cavan*. The Shannon Regional Fisheries Board via *This is Cavan*. Arkivert fra origianlen (PDF) den 24. mars 2020
10. ↑   O’Halloran, Shauna (5. desember 2021): «The ancient Irish myth Children of Lir, the basis for Swan Lake», *Irish Central*
11. ↑  Williams, Robert A. (1872): *Notes on River Basins*. London: Longmans, Green and Co; s. 64. Sitat: «... forms Loughs Sheelin and Derevaragh; passes n(ear) Granard, and Ballymahon»
12. ↑  «Geohive (integrated State mapping)», *Ordnance Survey Ireland (incl. Geohive)*. Government of Ireland. Arkivert fra originalen den 2. april 2020.

Eksterne lenker
---------------

(en) River Inny (Shannon tributary) – kategori av bilder, video eller lyd på Commons


* Inny River whitewater guide

|  |  |
| --- | --- |
| Oppslagsverk/autoritetsdata | GeoNames
 |